A Bizottság 1492/2003/EK rendelete
(2003. augusztus 25.)
a 2003/2004-es gazdasági évre vonatkozóan Svédországban a pihentetett földek hasznosítása tekintetében a 2316/1999/EK rendelettől való eltérésről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1038/2001/EK rendelettel [1] módosított, az egyes szántóföldi növények termelői számára támogatási rendszer létrehozásáról szóló, 1999. május 17-i 1251/1999/EK tanácsi rendelet [2], és különösen annak 9. cikkére,
mivel:
(1) A legutóbb az 1035/2003/EK rendelettel [3] módosított, az egyes szántóföldi növények termelői számára támogatási rendszer létrehozásáról szóló 1251/1999/EK tanácsi rendelet alkalmazására vonatkozó részletes szabályok megállapításáról szóló, 1999. október 22-i 2316/1999/EK bizottsági rendelet [4] rögzíti azokat a feltételeket, amelyek alapján egyes szántóföldi növényekre területi kifizetést nyújtanak. A 2316/1999/EK rendelet 19. cikke (2) és (3) bekezdése értelmében a pihentetés alatt álló területek így kell maradjanak a legkésőbb január 15-én kezdődő és legkorábban augusztus 31-én véget érő időtartamra, és eltérő rendelkezés hiányában, azokat nem lehet mezőgazdasági termelés vagy hasznosítás céljára használni.
(2) Svédország egyes régió nagyon heves esőzéseknek voltak kitéve 2003. júliusában; ez komoly hatással volt a takarmányellátásra, és komoly jövedelem-kiesést eredményezett az állattartóknál, mivel azok kénytelenek voltak eladni állatállományukat, amikor szokásos etetésük nem volt megoldható.
(3) Ezért tanácsos az állatállomány etetéséhez mostantól őszig szükséges kiegészítő takarmánykészletek után nézni.
(4) A 2316/1999/EK rendelettől való eltérést kell bevezetni, amellyel az érintett régiókban lehetővé válna a szántóföldi növények pihentetett földterületeinek felhasználása állatok etetése céljára mielőtt a pihentetési időtartam lejár, e földterületek hasznosítását továbbra sem megengedő intézkedések bevezetése mellett.
(5) Az e rendeletben foglalt intézkedések összhangban vannak a Gabonapiaci Irányítóbizottság véleményével,
ELFOGADTA EZT A RENDELETET:
1. cikk
(1) A 2316/1999/EK rendelet 19. cikkének (2) és (3) bekezdésétől eltérően, az e rendelet mellékletében felsorolt svéd régiók pihentetésre bejelentett földjei állatetetésre felhasználhatók a 2003/2004-es gazdasági évben.
(2) Svédország megtesz minden szükséges intézkedést annak biztosítására, hogy az (1) bekezdésben megjelölt pihentetett föld ne kerüljön hasznosításra, és különösen az onnan származó szántóföldi növényekre ne nyújtsanak a 603/95/EK rendelet [5] szerinti száraztakarmány termelési támogatást.
2. cikk
Ez a rendelet az Európai Unió Hivatalos Lapjában való kihirdetése napján lép hatályba.
Rendelkezéseit 2003. augusztus 1-jétől kezdődő hatállyal kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2003. augusztus 25-én.